පියා විසින් දූෂණය කර, මෙසේ ඝාතනය කැර ඇතැයි පැවසෙන්නේ ඉහළ උස්වැවදඹුව ප්‍රදේශයේ පදිංචිව සිිටි හත් හැවිරිදි ශශිනි නෙත්මි නම්වූ දැරියකි.මීට අවුරුදු 1 1/2 කට ඉහත දී මුහුණ පෑමට සිදුවී ඇති රිය අනතුරක් නිසා ආබාධිත තත්ත්වයට පත් මේ දැරිය පාසල් ගමනද අතහැර නිවෙසේ ජීවත්ව ඇති බවත් ඉකුත් (පෙබරවාරි) 03 වැනි දින අධික ලෙස බීමත්ව පැමිණි පියා, ආබාධිත තත්ත්වයෙන් පසුවූ තමාගේම දියණිය මෙලෙස දූෂණය කර, මරා පුළුස්සා දමා ඇති බවත් සිද්ධිය පිළිබඳව පරීක්ෂණ පවත්වන ආණමඩුව පොලිසිය හෙළිකැරගෙන ඇත.දැරියගේ මවද මේ සිද්ධිය දැක ඇති නමුත් සැකකරුට තිබෙන බිය නිසා මෙය රහසක් වශයෙන් තබාගෙන ඇතත් පසුව ඇය මේ බව ඇගේ සොහොයුරියකට දන්වා, ඇය මගින් පොලිසිය දැනුවත් කැර ඇති අතර, සිද්ධිය දැනගත් වහාම ක්‍රියාත්මක වූ ආණමඩුව පොලිසිය සැකකරු අත්අඩංගුවට ගෙන ඔහුගෙන් ප්‍රශ්න කිරීමෙන් පසු මරා පුළුස්සා දැමූ දියණියගේ ඇට කටු කීපයක්ද සොයාගෙන ඇත.ආණමඩුව පොලිසිය වැඩිදුර පරීක්ෂණ පවත්වයි.